Publication: Magyar Közlöny
Issue: MK-2000-111 (Year: 2000, Number: 111)
Era: 1990-2004
Section: 1995. évi CXVII. törvény módosítása
Paragraph Index: 19

4. § Az Szja tv. 10. §-ának (1) bekezdése helyébe a következő rendelkezés lép: „(1) A jövedelem megszerzésének időpontja — az e törvényben meghatározott kivételektől eltekintve — az a nap, amikor a magánszemély a bevételhez hozzájutott vagy az a rendelkezésére állt. A nem pénzbeli formában kapott bevételt a birtokbavétel napján, a jóváírt összeget a jóváírás napján kell a bevételhez hozzászámítani. Ha a kifizető a magánszemélyt megillető, az adóelőleggel csökkentett összeget átutalással vagy postai úton küldi el, a jövedelmet az átutalás vagy a postára adás napjával kell megszerzettnek tekinteni, feltéve, hogy a magánszemély azt az adóbevallása benyújtásáig vagy az adóbevallást helyettesítő nyilatkozata megtételéig ténylegesen megkapta. A váltót a birtokbavétel napján szerzi meg a magánszemély.”

Source: https://magyarkozlony.hu/hivatalos-lapok/d8dae93086d4a209244b0b6adf5ac0b57d4c128e/dokumentumok/b4d9ae239fee383724c2f49360c3a08ed213afd6/letoltes